Kārlis Dāvids Justs Muiželis

Kārlis Dāvids Justs Muiželis (, 1799—1843) bija latviešu izcelsmes veterinārārsts, Viļņas Universitātes, vēlāk Viļņas Medicīnas un ķirurģijas akadēmijas profesors. 

 Dzīves gājums  
Dzimis 1799. gada 22. februārī Pārdaugavā Rīgas tirgotāja Jāņa Heinriha Muižeļa un viņa sievas Annas Elizabetes 4 bērnu ģimenē kā trešais bērns. Cēlies no Daugavas pārcēlāju un koktirgotāju Muižeļu dzimtas. Viņa krusttēvs bija Rīgas farmaceits un zinātnieks Dāvids Hieronīms Grindelis (1776—1836).Jānis Stradiņš. Zinātnes un augstskolu sākotne Latvijā. Rīga: Latvijas vēstures institūta apgāds, 2012. — 336 lpp. Viņa tēvam piederēja tirdzniecības nams Johann Heinrich Muischel & Co, bet sakarā ar 1798. gada kokmateriālu izvešanas aizlieguma izraisītajiem zaudējumiem viņš neilgi pēc dēla Kārļa piedzimšanas pārdeva savus Rīgas īpašumus un nopirka divas nelielas muižas tālaika Viļņas guberņā.Melita Svarāne. PAR KO PARAKSTĪJĀS RĪGAS LATVIEŠI. 18. GADSIMTĀ UN 19. GADSIMTA PIRMAJĀ PUSĒ  „Latvijas Arhīvi” 2001., 36. lpp.
Kārlis Muiželis mācījās Tērbatas ģimnāzijā, pēc tam studēja Viļņas Universitātes Medicīnas fakultātes Veterinārmedicīnas institūtā. Pēc studiju beigšanas viņš 1823. gadā kļuva par universitātes anatomijas un ķirurģijas pasniedzēju, bet 1829. gadā aizstāvēja veterinārmedicīnas doktora disertāciju „Zirgu dzimtas muskuļu līdzības” (). Pēc stažēšanās Eiropas augstskolās tika ievēlēts par Viļņas Universitātes Medicīnas fakultātes profesoru, pēc tās slēgšanas 1832. gadā par Viļņas Medicīnas un ķirurģijas akadēmijas profesoru.Starp Krievijas caru un Napoleonu Dienas Bizness, 2013. gada 20. septembrī  
Publicēja vairākus darbus par veterinārās ķirurģijas jautājumiem, uzlaboja dažus ķirurģiskos instrumentus, bija vairāku zinātnisko biedrību biedrs.
1842. gadā pēc Viļņas Medicīnas un ķirurģijas akadēmijas slēgšanas profesors Muiželis tika atbrīvots no darba.nekropole.info no Latvijas veterinārārstu bibliogrāfiskās enciklopēdijas, 2004.

Miris 1843. gada 7. februārī savā Makņūnu muižā tagadējā Alītas rajona pašvaldībā.MUIŽELIAI

 Atsauces 

Kategorija:Latviešu zinātnieki
Kategorija:Viļņas Universitātes absolventi
Kategorija:Viļņas Universitātes darbinieki